 UPJŠ - Právnická fakulta

Referát zahraničných vzťahov

Kováčska 26, P. O. BOX A-45, 040 75 Košice

**Titl.**

**Študentom 2. – 4. ročníka DŠ BŠP,**

**študentom 1. ročníka DŠ MŠP**

**a interným doktorandom**

**na UPJŠ Právnickej fakulte**

**v Košiciach**

# Vec: Výberové konania na študentské mobility LLP/ERASMUS na ak. rok 2011/2012

# do POĽSKA a RUMUNSKA

Oznamujeme Vám, že na základe dvojstranných bilaterálnych dohôd v rámci Programu celoživotného vzdelávania 2007-2013 (Lifelong Learning Programme - LLP), podprogramu ERASMUS – vysokoškolské vzdelávanie, tunajšia fakulta **vypisuje výberové konania na študentské mobility v akademickom roku 2011/2012** nasledovne:

**POĽSKO:**

- RZESZÓW: Rzeszowská univerzita /Uniwersytet Rzeszowski/

Právnická fakulta /Wydzial Prawa/

Počet študentov: 4

Dĺžka študijného pobytu: 5 mesiacov/1 študenta

(zimný/letný semester ak. r. 2011/2012 podľa voľby študenta)

- WROCLAW: Wroclawská univerzita /Uniwersytet Wroclawski/

Fakulta práva, verejnej správy a ekonomiky /Wydzial Prawa, Administracji i Ekonomii/

Počet študentov: 6 **(ponuka platí aj pre interných doktorandov)**

Dĺžka študijného pobytu: 5 mesiacov/1 študenta

(zimný/letný semester ak. r. 2011/2012 podľa voľby študenta)

- KRAKÓW: Jagiellonska univerzita v Krakówe /Uniwersytet Jagielloński w Krakowie/

Fakulta práva a verejnej správy /Wydzial Prawa i Administracji/

Počet študentov: 3

Dĺžka študijného pobytu: 5 mesiacov/1 študenta

(zimný/letný semester ak. r. 2011/2012 podľa voľby študenta)

- LUBLIN: Katolícka univerzita Jána Pavla II v Lubline /Katolicki Uniwersytet Lubelski Jana Pawla II/

Fakulta práva, cirkevného práva a verejnej správy /Wydzial Prawa, Prawa Kanonicznego i Administracji/

Počet študentov: 3

Dĺžka študijného pobytu: 5 mesiacov/1 študenta

(zimný/letný semester ak. r. 2011/2012 podľa voľby študenta)

- OLSZTYN: Univerzita Warminsko-Mazurski v Olsztyne /Uniwersytet Warminsko-Mazurski w Olsztynie/

Fakulta práva a verejnej správy /Wydzial Prawa i Administracji/

Počet študentov: 2

Dĺžka študijného pobytu: 5 mesiacov/1 študenta

(zimný/letný semester ak. r. 2011/2012 podľa voľby študenta)

**RUMUNSKO:**

- CONSTANTA: Univerzita „Ovidius“ Constanta /Universitatea „Ovidius“ Constanta/

Fakulta práva a verejnej správy /Facultatea de Drept Şi Ştiinţe administrative/

Počet študentov: 6

Dĺžka študijného pobytu: 5 mesiacov/1 študenta

(zimný/letný semester ak. r. 2011/2012 podľa voľby študenta)

Počet študentov a dĺžka študijného pobytu sa môžu meniť v závislosti na počte prihlásených študentov, ale predovšetkým na počte vybraných študentov.

Kritéria, ktoré uchádzači musia spĺňať:

**1) vynikajúce študijné výsledky za absolvované ročníky štúdia, vč. študijných výsledkov v zimnom semestri ak. roka 2010/2011**, ktoré je potrebné doložiť výpisom študijného priemeru /na základe písomnej žiadosti študenta výpis študijného priemeru vyhotoví referát vzdelávacej činnosti fakulty; u interných doktorandov referát VVČ a DŠ/;

1. **aktívna znalosť poľského jazyka, resp. anglického jazyka** /doložená písomnými potvrdeniami o jazykovej kompetencii/.

Po splnení horeuvedených kritérií sa záujemcovia môžu osobne prihlásiť na referáte zahraničných vzťahov fakulty u p. Mgr. Tkáčovej (Kováčska 26, I. posch., č. dv. 13/3) **v termíne najneskôr do 7. marca 2011 do 12,00 hod.**

Študent sa môže prihlásiť súbežne aj na ďalšie dve, resp. tri európske univerzity s tým, že uvedie univerzity podľa priority.

**Dôležité upozornenie:** Študenti končiacich ročníkov, t. j. študenti 4. ročníka DŠ BŠP a 1. ročníka DŠ MŠP nemajú možnosť výberu semestra; študijný pobyt môžu realizovať výlučne v zimnom semestri ak. roka 2011/2012.

Komisia, ktorá bude posudzovať výberové konania na študentské mobility do Poľska a Rumunska, bude v nasledovnom zložení: JUDr. Regina Palková, PhD., koordinátorka LLP/E pre odbor PRÁVO/predseda komisie;

JUDr. Janka Vykročová, CSc., predsedníčka Akademického senátu PrávF UPJŠ/členka komisie a Mgr. Eva Tkáčová, referentka pre zahraničné vzťahy/členka komisie.

V prípade, že počet prihlásených študentov bude vyšší ako je stanovený maximálny počet vybraných študentov, rozhodujúcim kritériom pre výber bude dosiahnutý prospech študenta.

Výsledky výberového konania na poľské univerzity a rumunskú univerzitu budú vyhlásené **dňa 14. marca 2011 o 13,00 hod.** v posluchárni č. 2 v budove fakulty na Kováčskej 26.

Zároveň oznamujeme všetkým záujemcom o študentské mobility v rámci programu LLP/ERASMUS, že **INFORMAČNÉ STRETNUTIE** s JUDr. Palkovou, koordinátorkou ERASMUS a Mgr. Tkáčovou, referentkou zahraničných vzťahov fakulty so študentmi fakulty, ktorí majú záujem o mobilitu v budúcom akademickom roku, sa uskutoční **dňa 21. februára 2011 o 13,00 hod.** v posluchárni č. 2 v budove fakulty na Kováčskej 26.

JUDr. Regina Palková, PhD., v. r.

koordinátorka pre odbor PRÁVO v rámci programu LLP/E

Košice, 15.2.2011